
REPUBLIKA HRVATSKA 
ISTARSKA ŽUPANIJA
OPĆINA GROŽNJAN-GRISIGNANA
KLASA: 029-01/22-01/02
URBROJ: 2163-18-01/1-22-1
Grožnjan-Grisignana, 21. prosinca 2022.  godine
	
Na temelju članka 14. stavka 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19) i članka 42. Statuta Općine Grožnjan-Grisignana („Službene novine Općine Grožnjan-Grisignana”, broj  2/21), Općinsko vijeće Općine Grožnjan-Grisignana na 13. sjednici održanoj dana 21. prosinca 2022. godine, donosi
ODLUKU 
o imenovanju predsjednika i članova Općinskog povjerenstva 
za procjenu šteta od prirodnih nepogoda

Članak 1.
	U Općinsko povjerenstvo za procjenu šteta od prirodnih nepogoda Općine Grožnjan-Grisignana (u daljnjem tekstu: Općinsko povjerenstvo) imenuju se:
1. Kristian Pucer - za predsjednika
2. Edo Pincin – za zamjenika predsjednika
3. Giuliana Dešković Krevatin – za članicu
4. Marilena Kraljević – za članicu
5. Alen Marušić – za člana
6. Aranka Poljak – za člana
7. Irena Vigini Sirotić – za članicu
Članak 2.
Općinsko povjerenstvo iz članka 1. ove Odluke obavlja sljedeće poslove:
· utvrđuje i provjerava visinu štete od prirodne nepogode za područje Općine Grožnjan-Grisignana,
· unosi podatke o prvim procjenama šteta u Registar šteta,
· unosi i prosljeđuje putem Registra šteta konačne procjene šteta Županijskom povjerenstvu,
· raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
· prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu o ublažavanju i uklanjanju posljedica prirodnih nepogoda („Narodne Novine“ broj 16/19)(u daljnjem tekstu: Zakon),
· izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih Županijskom povjerenstvu putem Registra šteta,
· surađuje sa Županijskim povjerenstvom u provedbi Zakona,
· donosi plan djelovanja u području prirodnih nepogoda iz svoje nadležnosti,
· obavljaju druge poslove i aktivnosti iz svojeg djelokruga u suradnji sa Županijskim povjerenstvom.
Članak 3.
	Članovi Općinskog povjerenstva imenuju se na razdoblje od 4 godine. 
Članak 4.
	Stručne i administrativne poslove za Općinsko povjerenstvo obavlja Jedinstveni upravni odjel Općine Grožnjan-Grisignana.
Članak 5.
	Donošenjem ove Odluke prestaje važiti Rješenje o izboru predsjednika i članova povjerenstva za procjenu šteta od elementarnih nepogoda („Službene novine Općine Grožnjan-Grisignana” broj“, broj 16/21).
Članak 6.
	Ova Odluka stupa na snagu osmog dana od dana objave u „Službenim novinama Općine Grožnjan-Grisignana“. 


                   	Predsjednica: 

		Roberta Veroneze





	

2

image1.wmf

